Die Skooltjie is op 'n plaas naby Beaufort-Wes in die hartjie van die Karoo. Dié historiese eko-toeristebestemming is die oudste en grootste dorp in die Groot-Karoo en bied 'n rits Steentydperk-besienswaardighede, rotskuns, dinosourus-fossiele en argitektoniese invloede.
Dié bekoorlike eenslaapkamerkothuis het slaapplek vir 4 gaste. Die slaapkamer het 'n dubbelbed en die sitkamer het 'n dagbed vir kinders of vir 2 volwassenes. Die badkamer het 'n stort.
Die oopplan-kombuis is met 'n Dover-stoof, yskassie, gasstoof, mikrogolfoond en basiese kookgerei toegerus. Op die stoep is daar 'n braai-area met 'n lieflike uitsig oor die plaas. Parkeerplek is op die perseel beskikbaar.
Gaste kan die Karoo Nasionale Park besoek. Daar is verskeie inheemse bok- en voëlspesies en dis 'n veilige hawe vir die hoogs bedreigde swartrenoster en oewerkonyn. Doendinge in die omgewing sluit voetslaan, 4x4-roetes, wildkyk en historiese toere in.